Eelnõu 20.02.2025

Esitaja: vallavalitsus

Ettekandja: vallavanem Mikk Järv

****

**KANEPI VALLAVOLIKOGU**

**O T S U S**

Kanepi 20.02.2025 nr 1-3/

**Audiitori määramine**

Vastavalt kohaliku omavalitsuse korralduse seaduse § 22 lõike 1 punktile 1, kohaliku omavalitsuse üksuse finantsjuhtimise seaduse § 29 lõikele 13 ja audiitortegevuse seaduse § 91 lõikele 3 ning arvestades Audiitorbüroo Fides OÜ pakkumust ja Kanepi Vallavalitsuse ettepanekut, Kanepi Vallavolikogu

**o t s u s t a b:**

**1.** Määrata Kanepi valla 2024.- 2026. a majandusaasta aruannete auditi audiitorteenuse osutajaks Audiitorbüroo Fides OÜ.

**2.** Volitada Kanepi vallavanemat sõlmima Audiitorbüroo Fides OÜ-ga audiitorteenuse osutamise leping.

**3.** Otsus jõustub teatavakstegemisest.

**4.** Otsust on õigus vaidlustada 30 päeva jooksul arvates päevast, millal vaiet esitama õigustatud isik sai otsusest teada või oleks pidanud teada saama, esitades vaide Kanepi Vallavolikogule haldusmenetluse seadusega vaidemenetlusele kehtestatud korras või esitada kaebuse Tartu Halduskohtule halduskohtumenetluse seadustikus sätestatud korras.

Piret Rammul

### volikogu esimees

**ÕIEND**

Kanepi Vallavolikogu otsuse eelnõule

**Audiitori määramine**

Kohaliku omavalitsuse korralduse seaduse § 22 lõike 1 punkt 1 sätestab, et volikogu ainupädevusse kuulub valla- või linnaeelarve vastuvõtmine ja muutmine ning majandusaasta aruande kinnitamine ja audiitori määramine.

Kohaliku omavalitsuse üksuse finantsjuhtimise seaduse § 29 lõige 13 sätestab, et raamatupidamise aastaaruande audiitorkontroll toimub vastavalt audiitortegevuse seadusele (§ 91), mille kohaselt on Kanepi valla raamatupidamise aastaaruande audit kohustuslik.

Kanepi Vallavalitsus tegi ettepaneku pakkumuste esitamiseks auditi läbiviimiseks audiitorfirmadele Audiitorbüroo Fides OÜ, Audiitorbüroo ELSS OÜ ja E-Audit OÜ. Pakkumuse esitas Audiitorbüroo Fides OÜ, Audiitorbüroo ELSS OÜ ja E-Audit OÜ pakkumust ei teinud. Audiitorbüroo Fides OÜ poolt tehtud pakkumus on: 2024. ja 2025. a majandusaasta aruannete auditi eest aasta 4500 eurot km-ta, 2026. a majandusaasta aruande auditi eest 5000 eurot km-ta.

Kanepi Vallavalitsus esitab ettepaneku volikogule audiitorteenuse osutaja määramiseks Audiitorbüroo Fides OÜ kui parima pakkumuse esitaja.

Eelnõu on heaks kiidetud Kanepi Vallavalitsuse poolt ning esitatud volikogu päevakorda võtmiseks.

Eelnõu koostas:   
Kaida Vool

Finantsosakonna juhataja